
Projekti „Narva koolieelse lasteasutuse „Põngerjas“ küttesüsteemi renoveerimine” omafinantseerimise kinnitamine 
Otsus võetakse vastu Kohaliku omavalitsuse korralduse seaduse § 22 lõike 1 punkti 8 alusel.

1. ASJAOLUD JA MENETLUSE KÄIK
Lasteasutus „Põngerjas“ töötab välja projekti „Narva koolieelse lasteasutuse Põngerjas küttesüsteemi renoveerimine ” selle edasiseks esitamiseks Regionaalsete investeeringutoetuste programmile.

Programmi rahastatakse Eesti riigieelarvesse laekuvast hasartmängumaksust. 
Regionaalsete investeeringute toetamise  eesmärgiks on kvaliteetsema kohaliku elukeskkonna loomiseks ja arendamiseks toetada regionaalseid investeeringuid laste, noorte, perede, vanurite ja puuetega inimeste jaoks hoolekande, õppimise, sportimise ja vaba aja veetmise tingimuste parandamiseks, et tõsta toetuse sihtgrupile avalike teenuste kättesaadavust ja kvaliteeti.

Käesoleval ajal lasteasutuse “Põngerjas” küttesüsteem on avariiolukorras ning nõuab renoveerimist.
Projekti peamised tegevused:

Lasteasutuse Põngerjas küttesüsteemi renoveerimine:
1. Demonteeritakse olemasolev torustik ning paigaldatakse uued Stabi tüüpi torustikud (metallplastik), torude ühendus – keevitus; või  Prestabo terastorustik, torude ühendamisviis - press 

2.Olemasolevad küttekehad  (malmradiaatorid M-140, malmtorud, siletorustik) vahetatakse välja kaasaegsete vahendite (PURMO ja Calidor Super )vastu, mis on varustatud termostaatventiilidega, mis võimaldab reguleerida iga küttekeha eraldi

3. Küttesüsteemi eri harudes ning püstakutes paigaldatakse  reguleeriv armatuur DANFOSS, mis võimaldab iga püstaku,  haru ja magistrali seadistamist ja reguleerimist teistest eraldi.
4. Magistraalsed torustikud paigaldatakse soojusisolatsiooniga, mis võimaldab vähendada torustike soojakadu.

Projekti kogumaksumus on 588 236 EEK, millest Narva linna omafinantseering moodustab 88 236 EEK. 
Narva Linnavolikogu otsusega on vaja kinnitada projekti omafinantseering.
2. ÕIGUSLIKUD JÄRELDUSED

Narva Linnavolikogul on õigus vastavalt Kohaliku omavalitsuse korralduse seaduse § 22 lõike 1 punktile 8 vastu võtta laene ja teisi varalisi kohustusi.

3. OTSUS

3.1 Kinnitada projekti „Narva koolieelse lasteasutuse Põngerjas küttesüsteemi renoveerimine ” omafinantseering 88 236 EEK ulatuses.
3.2  Projekti positiivse rahastamisotsuse korral Narva Linnavalitsusel taotleda laenu võtmise luba omafinantseeringu katmiseks.

4. VAIDLUSTAMINE

Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

5. OTSUSE JÕUSTUMINE

Otsus jõustub seadusega sätestatud korras.

Mihhali Stalnuhhin

